**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2025. július 31-én**

**tartandó rendes ülésére**

Az előterjesztés tárgya:

**Az üdülőtelepen lévő tiszavasvári 5897/8, 5897/9 és 5897/10 helyrajzi számú önkormányzati ingatlanok értékesítése**

A napirend előterjesztője (előadó): Balázsi Csilla polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/9757-1/2025.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja  |

Melléklet: -

Tiszavasvári, 2025. július 17.

 Gulyásné Gáll Anita

 témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**Az üdülőtelepen lévő tiszavasvári 5897/8, 5897/9 és 5897/10 helyrajzi számú önkormányzati ingatlanok értékesítéséről**

**Tisztelt Képviselő-testület!**

Az üdülőtelepen található, „kivett beépítetlen terület” megnevezésű alábbi önkormányzati ingatlanok vételére vonatkozóan kérelem érkezett a következő magánszemélyektől:

* **Rácz János** 4450 Tiszalök, Klapka Gy. u. 43. sz. alatti lakostól a **tiszavasvári 5897/8 és 5897/9 helyrajzi számú,** a valóságban a Tiszavasvári, Hableány u. 76. és 74. sz. alatti ingatlanok értékesítésére,
* **Bacskai Dóra** 4450 Tiszalök, Klapka Gy. u. 43. sz. alatti lakostól a **tiszavasvári 5897/10 helyrajzi számú,** a valóságban a Tiszavasvári, Hableány u. 72. sz. alatti ingatlan értékesítésére.

Tájékoztatom a Képviselő-testületet, hogy 2024-ben a Testület a 219/2024. (VIII.08.) Kt. számú határozatában már hozott döntést arról, hogy az üdülőtelepen lévő tiszavasvári 5897/8 és 5897/9 helyrajzi számú önkormányzati ingatlanokat nyilvános, licittárgyalásos eljárás keretében meghirdeti értékesítésre. A 2024-ben kiírásra került pályázati felhívásra csak egy pályázat érkezett, azonban a pályázó nem élt vételi szándékával, ezért az eladásra meghirdetett 5897/8 és 5897/9 helyrajzi számú ingatlanok értékesítése nem jött létre.

A tárgyban szereplő ingatlanok, beépítetlen terület megnevezésűek, az ingatlanokon semmilyen közmű nem található, nincsenek feltöltve, földmérő által kimérve.

*Javaslom, hogy az üdülőtelepen lévő önkormányzati ingatlanok értékesítését a Képviselő-testület függessze fel, tekintettel arra, hogy az üdülőtelep környezetében található ingatlanok és a strandfürdő esetleges jövőbeni fejlesztése miatt az üdülőtelepen lévő ingatlanok is felértékelődhetnek, ezáltal magasabb eladási áron lehetséges majd azokat értékesíteni.*

Kérem a Képviselő-testületet, hogy hozzon döntést a tárgyban szereplő ingatlanok értékesítéséről.

Tiszavasvári, 2025. július 17.

 **Balázsi Csilla**

 **polgármester**

#####

**HATÁROZAT TERVEZET**

**Tiszavasvári Város Önkormányzata**

**Képviselő-testülete**

**…/2025. (...) Kt. számú**

**határozata**

**Az üdülőtelepen lévő tiszavasvári 5897/8, 5897/9 és 5897/10 helyrajzi számú önkormányzati ingatlanok értékesítéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. A Képviselő-testület úgy dönt, hogy

* **felfüggeszti** az üdülőtelepen található önkormányzati ingatlanok értékesítését.
* **nem értékesíti** a tiszavasvári **5897/8, 5897/9 és 5897/10 helyrajzi számú** önkormányzati ingatlanokat Rácz János és Bacskai Dóra 4450 Tiszalök, Klapka Gy. u. 43. sz. alatti lakosok részére.

2. Felkéri a polgármestert, hogy tájékoztass a Testület döntéséről az 1. pontban szereplő kérelmezőket.

Határidő: azonnal Felelős: Balázsi Csilla polgármester